நியூட்டனின் ஊசல் அமைப்பு
[[File:Newtons cradle animation book 2.gif|thumb|upright=1.35|[[இயக்கம் (இயற்பியல்)|இயக்கத்திலுள்ள]] ஊசல் அமைப்பு ]]
 
 '''நியூட்டனின் ஊசல்''' (''Newton's cradle'') என்பது [[ஆற்றல் காப்பு|ஆற்றல் அழிவின்மை விதி]]) மற்றும் [[உந்தம்|உந்தம் மாறக் கோட்பாடு]] ஆகியவற்றை விளக்கும் அமைப்பாகும். இவ்வமைப்பு [[ஐசாக் நியூட்டன்|நியூட்டனின்]] பெயரால் அழைக்கப்படுகிறது. நியூட்டன் இந்த ஊசலைப் பற்றி எழுதவோ அல்லது உருவாக்கவோ இல்லை. நியூட்டன் [[இயற்பியல்]] கொள்கைகளின் அடிப்படையில் அறிவியல் அறிஞர்களால் இவ்வூசல் உருவாக்கப்பட்டுள்ளது. ஒற்றை வரிசையில் அதிலும் பொதுவாக ஐந்து ஊசல்கள் தொங்கவிடப்பட்டுள்ளன. கடைசி ஊசலை அதிர்வுறச் செய்யும் போது [[மோதல்]] தத்துவத்தின் அடிப்படையில் முதல் ஊசல் அதிர்வுறுகிறது.
 
 இவ்வுபகரணம் '''நியூட்டனின் பந்துகள்''' (''Newton's balls'') எனவும் அழைக்கப்படுகிறது. பல்வேறு இயற்பியல் பண்புகளை விளக்க இவ்வமைப்பு பயன்படுகிறது.
 
 == நியூட்டனின் ஊசல் அமைப்பின் விளக்கம் ==
 [[File:Newton Cradle 5 ball system in 3D 2 ball swing.gif|thumb|ஐந்து பந்துகள் கொண்ட நியூட்டனின் ஊசல் அமைப்பின் முப்பரிமாணப் படம்]]
 *நியூட்டனின் ஊசல் அமைப்பில் ஒரே அளவுடைய ஐந்து உலோகப் பந்துகள் சம நீளத்தில் ஒரு உலோகச் சட்டத்தில் தொங்க விடப்பட்டுள்ளன.
 *ஒரே நீளமுடைய இரு கம்பிகளால் உலோகச் சட்ட முனையில்  அகன்றும் பந்துகள் முனையில் குறுகியும் உள்ளவாறு கட்டப்பட்டுள்ளது.
 *பந்துகள் இவ்வாறு கட்டப்படுவதால் அவை ஒரே தளத்தில் அலைவுறுவது தடுக்கப்படுகிறது.
 
 == செயல்படும் விதம் ==
 [[File:Newton's Cradle 2 ball cropped.gif|thumb|இரண்டு பந்துகள் கெண்ட அமைப்பின் இயக்கம்]]
 [[File:Newtons cradle 5 ball system cropped.gif|thumb|ஐந்து பந்துகள் கெண்ட அமைப்பின் இயக்கம்]]
 *முதல்  [[பந்து]] பக்கவாட்டில் மேலே உயர்த்தப்பட்டு பின்னர் [[புவியீர்ப்பு விசை]]யால்  அலைவுறச் செய்யப்படுகிறது.
 *இரண்டாம் பந்தின் மீது மோதியவுடனே முதல் பந்து ஓய்வு நிலையை அடைகிறது.
 *முதல் பந்து அலைவுற்ற அதே [[திசைவேகம்|திசை வேகத்தில்]]  இரண்டாம் பந்து எதிர் திசையில் செல்கிறது.
 *இவ்வாறு முதல் பந்தின் [[ஆற்றல்|ஆற்றலும்]] [[உந்தம்|உந்தமும்]]  குறையாமல் கடைசிப் பந்து வரை கடத்தப்படுகிறது. இந்தப் பண்பினால் ஆற்றல் அழிவின்மை விதி மற்றும் உந்தம் மாறக் கோட்பாடு ஆகியவற்றை விளக்க இவ்வூசல் உதவுகிறது.
 *[[மீள்தன்மையுடைய மோதல்|மீள் தன்மையுடைய மோதலின்]] (Perfectly elastic collision) போது ஒரு இணை பந்துகள் மோதலுக்கு உட்படுகிறது.
 *[[மீள்தன்மை]]யுடைய கம்பியைப் பயன்படுத்துவதன் மூலம் இயக்கமானது [[நிலையாற்றல்|நிலையாற்றலாகவும்]] [[இயக்க ஆற்றல்|இயக்க ஆற்றலாகவும்]] மாறிமாறிச் செயல்படுகிறது.
 *இயக்கத்தின் போது பந்துக்களுக்கிடையே ஏற்படும் உராய்வினால் சிறிதளவு [[ஆற்றல்]] [[வெப்ப ஆற்றல்|வெப்ப ஆற்றலாக]] இழக்கப்படுகிறது.
 *ஆற்றல் சிறிது சிறிதாக இழக்கப்பட்டு ஊசல் அமைப்பு ஓய்வு நிலையைப் பெறுகிறது.
 
 ===ஆற்றல் அழிவின்மை விதி அடிப்படையில் விளக்கம்===
 *ஆற்றலை ஆக்கவோ அழிக்கவோ முடியாது. ஆனால் ஒரு வகை ஆற்றல் மற்றொரு வகை ஆற்றலாக மாற்றப்படும்.
 *இவ்வமைப்பில் இயக்க ஆற்றல் நிலையாற்றலாகவும், நிலையாற்றல் இயக்க ஆற்றலாகவும் பந்துகளுக்கிடையே மாற்றப்படுகிறது.
 முடிவில் மோதல் காரணமாக ஆற்றல் வெப்ப ஆற்றலாக இழக்கப்படுகிறது.
 
 ===உந்தம் அழிவின்மை விதி அடிப்படையில் விளக்கம்===
 *தனிமைப்படுத்தப்பட்ட (Isolated) மூடிய தொகுதி ஒன்றின் (புற விசைகளின் செயல்பாடோ, புறச்சூழலோடு பரிமாற்றமோ இல்லாத ஒரு தொகுதி) மொத்த [[உந்தம்|உந்தமும்]] [[மாறிலி]]யாக இருக்கும். அதாவது பொருட்களின் மோதலுக்கு முன்பிருந்த மொத்த உந்தமும், பின்பிருக்கும் மொத்த உந்தமும் சமமாக இருக்கும். 
 *முதல் பந்திற்குக் கொடுக்கப்படும் உந்தம் மாறாமல் இரண்டாம் பந்திற்கு கடத்தப்படுகிறது. இவ்வாறாக உந்தம் கடைசிப் பந்து வரை நகர்கிறது. பின்னர் எதிர் திசையில் மாற்றப்படுகிறது. இது ஊசலின் அலைவு உறுதி செய்யப்படுகிறது.
 
 ==குறிப்புகள்==
 *ஊசல் அலைவுற சம எடையும் சம அளவும் கொண்ட உலோகப் பந்துகள் பயன்படுத்தப்பட வேண்டும்.
 *ஊசல்கள் ஒரே நீளத்தில் தொங்க விடப்பட வேண்டும்.
 *கம்பிகள் மீள்தன்மையுடையதாக இருக்க வேண்டும். பொதுவாக [[எஃகு]] கம்பிகள் பயன்படுத்தப்படுகின்றன.
 *பந்துகள் ஒற்றைப்படை எண்ணிக்கையில் இருக்க வேண்டும்.
 *மீள்தன்மையுடைய [[துருவேறா எஃகு|துருப்பிடிக்காத எஃகு]] பந்துகள் பயன்படுத்தப்பட வேண்டும்.
 
 == நியூட்டனின் ஊசல் மூலம் விளக்கப்படும் இயற்பியல் பண்புகள் ==
 *உந்தம் அழிவின்மை விதி (Law of conservation of momentum)
 *ஆற்றல் அழிவின்மை விதி (Law of conservation of energy)
 *உராய்வின் தன்மை (impact of friction)
 *மீள்தன்மையுடைய மோதல்கள் (Elastic collision)
 *மீள்தன்மையற்ற மோதல்கள் (Inelastic collision)
 *இயக்க ஆற்றல்  (Kinetic energy)
 *நிலையாற்றல்  (Pontential energy)
 
 == மேற்கோள்கள் ==
 #{{cite web|url=http://sciencedemonstrations.fas.harvard.edu/icb/icb.do?keyword=k16940&amp;tabgroupid=icb.tabgroup19784/NewtonsCradle/NewtonsCradle.html |title=Sciencedemonstrations.fas.harvard.eu |publisher=Sciencedemonstrations.fas.harvard.edu |accessdate=3 November 2011}}
 #{{cite web |url=http://hendrix2.uoregon.edu/~demo/Demo/Mechanics/ILM/Balls.html |title=Hendrix2.uoregon.edu |publisher=Hendrix2.uoregon.edu |accessdate=3 November 2011 |archive-date=20 ஜூலை 2011 |archive-url=https://web.archive.org/web/20110720095258/http://hendrix2.uoregon.edu/~demo/Demo/Mechanics/ILM/Balls.html |url-status=dead }}
 #{{cite web |url=http://claymore.engineer.gvsu.edu/~flanderb/files/Newton.htm |title=claymore.engineer.gvsu.edu |publisher=claymore.engineer.gvsu.edu |accessdate=3 November 2011 |archive-date=28 செப்டம்பர் 2011 |archive-url=https://web.archive.org/web/20110928170526/http://claymore.engineer.gvsu.edu/~flanderb/files/Newton.htm |url-status=dead }}
 #{{cite web |url=http://demo.pa.msu.edu/showdemo.asp?DID=DID26 |title=Demo.pa.mus.edu |publisher=Demo.pa.msu.edu |accessdate=3 November 2011 |archive-date=14 ஆகஸ்ட் 2011 |archive-url=https://web.archive.org/web/20110814121658/http://demo.pa.msu.edu/showdemo.asp?DID=DID26 |url-status=dead }}
 #https://www.lhup.edu/~dsimanek/scenario/cradle.htm {{Webarchive|url=https://web.archive.org/web/20170519231451/http://www.lhup.edu/~dsimanek/scenario/cradle.htm |date=2017-05-19 }}
 #C F Gauld, Newton's cradle in physics education, Science &amp; Education, 15, 2006, 597-617
 #http://science.howstuffworks.com/innovation/inventions/newtons-cradle.htm
 
 == வெளியிணைப்புகள் ==
 {{commons|Newton's cradle|Newton's cradle}}
 *[http://www.lhup.edu/~dsimanek/scenario/cradle.htm Further explanation] {{Webarchive|url=https://web.archive.org/web/20041009232228/http://www.lhup.edu/~dsimanek/scenario/cradle.htm |date=2004-10-09 }}
 *[https://www.youtube.com/watch?v=yVkdfJ9PkRQ Uncoupled simple pendulums of monotonically increasing lengths]
 
 [[பகுப்பு:இயற்பியல்]]
 [[பகுப்பு:இயக்கவியல்]]
 [[பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்]]